**Gordon McQueen** (født 26. juni 1952 i Kilbirnie, Ayrshire, død 15. juni 2023) var en skotsk fotballspiller. Han spilte midtstopper for Leeds United FC, Manchester United FC og Skottlands landslag.

Tidlig karriere
---------------

McQueen var keeper på skolelaget, men byttet til midtstopper. Han signerte kontrakt med St Mirren FC i en alder av 18 år. I 1973 gikk han til Leeds for en overgangssum på 30 000 pund. Han signerte en langtidskontrakt med klubben.[]

Leeds United
------------

McQueen spilte seks kamper i sin første sesong for Leeds, men gikk glipp av finalen i FA-cupen. McQueen spilte seg inn på laget og var med det meste av sesongen 1973-74, da Leeds vant ligaen og spilte 29 kamper uten tap i starten av sesongen. McQueen spilte en viktig rolle som Norman Hunters partner i midtforsvaret og arvtaker for Jackie Charlton (som la skoene på hylla i 1973). På slutten av sesongen ble McQueen tatt ut på Skottlands landslag, og debuterte mot Belgia.[]

McQueen og Hunter dannet en sterk forsvarerduo de kommende sesongene, ikke minst i serievinnercupen, der McQueen også scoret tre mål. McQueen var utestengt i finalen etter å ha blitt utvist i semifinalen mot Barcelona FC. I finalen tapte Leeds 0–2 mot Bayern München.[]

McQueen fikk fast plass på Skottlands landslag, og var med i VM-troppen i Argentina. Der fikk han imidlertid ikke spille på grunn av skader. Han spilte sin siste landskamp for Skottland i 1981. I alt spilte han 30 landskamper og scoret tre landslagsmål.[]

Manchester United
-----------------

I februar 1978 gikk McQueen fra Leeds til Manchester United FC for 495 000 pund. McQueen hjalp Manchester United til FA Cup-finalen i 1979, der han scoret et mål. United tapte finalen 2-3. I 1983 var han med på vinne FA-cupen, de slo Brighton 4-0 etter omkamp (det første oppgjøret endte 2-2). Den samme sesongen var han med på å tape ligacupfinalen mot Liverpool FC.[]

McQueen var i Manchester United fram til 1985, da han forlot klubben etter at rivalen Paul McGrath tok plassen hans som mitstopper. Karrieren på Elland Road og Old Trafford var nesten identinsk – 171 kamper og 19 mål for Leeds; 184 kamper og 20 mål for Manchester United. Han tok farvel med Old Trafford i 1985 og spilte resten av karrieren i Hongkong for klubben Seiko.[]

Trenerkarriere
--------------

En kort periode var han manager for den skotske klubben Airdrieonians FC. Da McQueens venn og tidligere lagkamerat Bryan Robson ble manager for Middlesbrough FC, slo McQueen følge som trener for reservelaget. Han forlot klubben samtidig som Robson, og var siden ekspertkommentator for TV-kanalen Sky Sports.[]

Referanser
----------

1. ↑   transfermarkt.com, Transfermarkt spiller-ID 142684, besøkt 9. oktober 2017[Hentet fra Wikidata]
2. ↑   «Gordon McQueen: Scotland, Manchester United, and Leeds United great dies aged 70», verkets språk engelsk[Hentet fra Wikidata]
3. ↑  «RedCafe.net – Gordon McQueen 1977–1985». Arkivert fra originalen 9. mai 2006. Besøkt 31. januar 2020.

Eksterne lenker
---------------

* (en) Gordon McQueen – FIFA Rediger på Wikidata

* (en) Gordon McQueen – UEFA Rediger på Wikidata

* (en) Gordon McQueen – Transfermarkt Rediger på Wikidata

* (en) Gordon McQueen – Transfermarkt (manager) Rediger på Wikidata

* (en) Gordon McQueen – national-football-teams.com Rediger på Wikidata

* (en) Gordon McQueen – WorldFootball.net Rediger på Wikidata

* (en) Gordon McQueen – Soccerbase.com (manager) Rediger på Wikidata

* (en) Gordon McQueen – FootballDatabase.eu Rediger på Wikidata

* (en) Gordon McQueen – EU-Football.info Rediger på Wikidata

* (en) Gordon McQueen – FBref Rediger på Wikidata
* Kort biografi på RedCafe.net
* 

| * v
* d
* r
Skottlands tropp – VM i fotball 1974 |
| --- |
| 
* 1 Harvey
* 2 Jardine
* 3 McGrain
* 4 Bremner (k)
* 5 Holton
* 6 Blackley
* 7 Johnstone
* 8 Dalglish
* 9 Jordan
* 10 Hay
* 11 Lorimer
* 12 Allan
* 13 Stewart
* 14 Buchan
* 15 Cormack
* 16 Donachie
* 17 Ford
* 18 Hutchison
* 19 Law
* 20 Morgan
* 21 McQueen
* 22 Schaedler
* Landslagstrener: Ormond

 | Flagget til Skottland |

| * v
* d
* r
Skottlands tropp – VM i fotball 1978 |
| --- |
| 
* 1 Rough
* 2 Jardine
* 3 Donachie
* 4 Buchan
* 5 McQueen
* 6 Rioch
* 7 Masson
* 8 Dalglish
* 9 Jordan
* 10 Hartford
* 11 Johnston
* 12 Blyth
* 13 Kennedy
* 14 Forsyth
* 15 Gemmill
* 16 Macari
* 17 Johnstone
* 18 Souness
* 19 Robertson
* 20 Clark
* 21 Harper
* 22 Burns
* Landslagstrener: MacLeod

 | Flagget til Skottland |

|  |  |
| --- | --- |
| Oppslagsverk/autoritetsdata | Prabook **·** Gazetteer for Scotland
 |